Potrivit unor informaţii obţinute de Digi24, procurori ai Direcţiei Naţionale Anticorupţie au fost azi la Palatul Victoria. Vizat ar fi Secretariatul General al Guvernului, potrivit informațiilor Digi24.

Procurorii au ridicat mai multe documente și au stat de vorbă cu angajații Secretariatului General al Guvernului. Nu este clar în acest moment în ce dosar a fost făcută această acțiune a procurorilor.

În prezent, SGG este condus de Mihai Busuioc, numit în această funcție de fostul premier Sorin Grindeanu, schimbat tot de el din funcție și numit înapoi de actualul premier, Mihai Tudose.